钦定古今图书集成/明伦汇编/闺媛典/第041卷 > 潘纯妻黄氏
## 钦定古今图书集成/明伦汇编/闺媛典/第041卷 > 潘纯妻黄氏

按《苏州府志》：“黄氏，潘纯妻。永乐中，纯为御史，居北京，
娶穆氏女为妾。穆祖父世勋不知其有室也，黄自苏
至京，纯惧黄知而馆于他室。越五日，穆知之，执妹礼
以见，黄曰：‘吾初不知有汝也，江乡有子妇田宅在，吾
当还汝，善事君子’。乃以珠翟霞帔遗之。明日，穆父兄
至，将论纯而归女，穆以理谕之，黄以女事其父兄，遂”
相和好。后纯出宰信阳，二妇同处十六年，始终无间
言。